কয়েকদিন আগে শ্রীপুর অঞ্চলে একটি পাঁচিল তৈরি করে বাবাই ও বাপি গোষ্ঠী। এরপরই তাঁদের সঙ্গে টাকা-পয়সা নিয়ে ঝামেলা শুরু হয় ইউনুস গোষ্ঠীর সঙ্গে। অভিযোগ, ইউনুসের লোকজন বাবাই ও বাপির পরিবারের ওপর হামলা চালায়। গাড়ি ভাঙচুর করে। মহিলাদের মারধরও করে। রাতেই সোনারপুর থানায় অভিযোগ দায়ের হয়। বাবাই ও বাপির দাবি, ইউনুস গোষ্ঠীর বিরুদ্ধে সোনারপরপুর-রাজপুর পুরসভার বত্রিশ নম্বর ওয়ার্ডের কাউন্সিলার অনন্ত রায়ের কাছে বেশ কয়েকবার অভিযোগ জানিয়েছিলেন তাঁরা। কিন্তু কোনও ব্যবস্থা নেওয়া হয়নি। বাবাই ও বাপির অভিযোগ, ইউনিসের সঙ্গে গোপন আঁতাঁত থাকায় পুরপিতা কোনও ব্যবস্থা নেননি। এই অভিযোগে অনন্ত রায়ের বাড়িতে বিক্ষোভ দেখান বাবাই এবং বাপি গোষ্ঠীর লোকজন।